**Nemessályi Zsolt**

Született: **1944. október 31. Budapest**Iskolai végzettség: **Kitüntetéses Agrármérnök, Agrárökonómus / BSc, MSc, PhD**Tudományos, szakmai fokozat: **Mezőgazdasági tudományok kandidátusa MTA/ Ag.Economist PhD**Működési (kutatási) terület: **Agrárökonómia, Vállalati gazdaságtan, Üzemtan / Ag.Economics**Jelenlegi beosztása: **Professor Emeritus**Munkahely:
**Debreceni Egyetem MÉK, GTK**

Kitüntetéses diplomájának megszerzését követően öt éven át szakmai vezetője a Fábiánházai Kossuth MgTSz-nek főagronómusként. 1972-től dolgozik a Debreceni Egyetemen. A Debreceni Üzemtani Iskola neveltje. A Vállalatgazdaságtani Tanszéken lett tudományos munkatárs, adjunktus, docens, egyetemi tanár és Professor Emeritus. **1991-ben Fulbright Visiting Professor az Iowa State University-n**, 1997-2001 között Széchenyi Professzori Ösztöndíjas. Volt számítástechnikai laboratórium vezető, **tanszékvezető**, kari főigazgató, **tudományos rektorhelyettes, a közgazdaságtudományi doktori program vezetője**. 33 éven át szolgálta a Magyar Tudományos Akadémiát, a Debreceni Akadémiai Bizottság Mezőgazdasági Szakbizottság titkára, majd elnöke, végül a DAB alelnöke lett. **Egyetemi pályafutásának csúcsán elnökként vezette a Debreceni Egyetem egyesülését előkészítő Egyetemi Szövetség szenátusát 1998-1999-ben**. Munkásságáért többek között megkapta a Magyar Felsőoktatásért Emlékplakettet, a DAB Pro Sciencia díjat, a Debreceni Egyetemért Emlékérmet és a Magyar Köztársasági Érdemrend Tisztikeresztjét. 70. születésnapjára a GTK kiadta A tudomány szolgálatában c. könyvét. <http://real.mtak.hu/26242/>
Szerkesztője az Agrártudományért Alapítvány kiadványának <http://real.mtak.hu/78376/>